
Ὅποιος θέλει ν᾿ ἀνεδῇ τὴν παρθενικὴ ἀνηφοριὰ ποὺ κλείνει 
τὴν πιὸ δυνατὴ φιλοσοφία, ὅποιος θέλει, μὲ τὴ δύναμι τοῦ Χρι- 
στοῦ, ν᾽ ἀπαλλαγῇ ἀπὸ τὶς κοσμικὲς ἐπιθυμίες καὶ τὶς ἡδονὲς καὶ 
ν᾽ ἀκολουθήσῃ κάποια ἀνώτερη ζωή, πρέπει νὰ τὸ σκεφθῇ σοδα- 
ρά. ᾿ρέπει νὰ θέσῃ σ᾽ ἐνέργεια τὸν εὐσεβῆ λογισμὸ ποὺ θὰ βάλη 
φραγμὸ στὶς σαρκικὲς ἀπαιτῆσεις μ᾽ ὅλα τὰ δυνατὰ μέσα, χαὶ νὰ 
μὴ λησμονῇ πὼς δὲν πρέπει ν᾿ ἀφίσῃ κανένα παράθυρο ἀνοιχτὸ 
ἀπὸ τὸ ὁποῖον μπορεῖ νὰ πηδήσῃ στὴν ψυχὴ τὸ δαιμόνιο τῆς σαρ- 
κὸς γιὰ νὰ τὴν αἰχμαλωτίση. 

Γιὰ τοὺς ἀνθρώπους, τοὐλάχιστον γιὰ τοὺς πολλοὺς ποὺ μπλέ- 
κονται μέσα στὶς κοσμικὲς ἐπιθυμίες καὶ ἡδονές, ὁ γάμος εἶναι 
μιὰ διέξοδος. Οὔτε δὲ στὸν ἄνδρα ποὺ ἐπιθυμεῖ τὴ γυναῖκα, οὔτε 
στὴ γυναῖκα ποὺ ἐπιθυμεῖ τὸν ἄνδρα μπορεῖ νὰ βρῇ κανεὶς δια- 
φορετικὴ τὴν ὁρμὴ τοῦ εἴδους αὐτοῦ. Καὶ τοῦτο εἶναι φυσιχὸ για- 
τὶ ἢ σεξουαλικὴ αὐτὴ ὁρμὴ ἔχει σκοπὸ τὴ δημιουργία ἀπογόνων 
᾿ καὶ γι᾽ αὐτὸ εἶναι φυτευμένη στὸ σῶμα. Καὶ ὃ γάμος ποὺ συνά- 
πτει τοὺς δύο σ᾽ ἕνα σώμα καὶ μιὰ ψυχή, θέτει σ᾽ ἐνέργεια ἀξιο- 
ποιήσεως αὐτὴ τὴν ὁρμή. Καὶ αὐτὴ ἀκριθῶς ἡ λειτουργία δημι- 
ουργεῖ τέτοιες συνθῆκες ὥστε νὰ μὴ μπορεῖ ὁ ἔγγαμος ν᾽ ἀναλά- 
6ῃ πνευματικὰ βάρη ποὺ δὲν σηκώνουν οἱ ὦμοι του, ἐπάνω στὰ 
πολλὰ ποὺ προκύπτουν ἀπὸ τὸν ἔγγαμο βίο. Ὁ ᾿Απόστολος Παῦ- 
λος τὸ εἶπε καθαρά: Ὃ ἔγγαμος ἐπωμίζεται κοσμικὰς φροντίδας 
καὶ εὐθύνας καὶ φορτώνεται μὲ τὰ βάρη τους. ᾿Ενῷ ὁ ἄλλος ποὺ 
διάλεξε τὸν παρθενικὸ βίο, φροντίζει νὰ σηκώνῃ τὰ ἀτομικά του 
βάρη καὶ νὰ ἱκανοποιῇ ἁτομικὰς ἀνάγκας ποὺ τὰς περιορίζει κα- 
τὰ βούλησιν, πείθοντας ἀποτελεσματικὰ τὸν ἑαυτόν του καὶ πολ- 
λάχις περιφρονῶντας κάθε κοσμικὸ ποὺ τοῦ εἶναι ἐμπόδιο, σἂν 
πειρασμός, στὴν πνευματική του ἄνοδο. “Ὁ οἰκογενειάρχης, μπλεγ- 
μένος μέσα στὶς φροντίδες γιὰ τὴ συντήρησι τῆς γυναίκας του καὶ 
τῶν παιδιῶν του, δὲν ὁρίζει οὔτε τὸ μυαλὸ τὸ διχό του, ἀλλὰ καὶ 
σφίγγεται ἀπὸ τὴν τανάλια τῆς ἀνάγκης νὰ εὐχαριστῇ ὅλους αὖ- 
τούς. Φυσικὸν εἶναι νὰ μπαίνη ὁ ἄνθρωπος σὲ μιὰ ἀπύθμενη θά- 
λασσα φροντίδων, πού, πολλὲς φορές, τοῦ διαλύουν τὸ μυαλό. 

Ὅποιος σφοδρὰ ἐπιθυμεῖ νὰ σπάσῃ τὰ δεσμὰ τοῦ κόσμου καὶ 
ζητεῖ νὰ ζήσῃ τὴν κατὰ Χριστὸν ἀγαμία, ἐλευθερωμένος ἀπὸ κο- 
σμιχὲς φροντίδες, πρέπει νὰ μπῇ ὁλοκληρηρωτικὰ κάτω ἀπὸ τὴν 
φροντίδα τοῦ θεοῦ, ἐνώπιον τοῦ ὁποίου ὡρχίσθη σωματικὴ καὶ 
ψυχικὴν ἁγνότητα. Αὐτὸς δὲν μπορεῖ νὰ ἔχῃ μέσα του ἐρωτήμα- 
τα γύρω ἀπὸ τὸ πρόθλημα τοῦ γάμου. Οἱ μόνες φροντίδες καὶ τὰ 
γυμνάσματα μιᾶς παρθενικῆς ὑπάρξεως εἶναι ἡ περίσωσις τῆς ἃ- 
γνότητός του, σ᾽ ἀγῶνες του νὰ καταστείλῃ τὶς βίαιες ἑρμές. “Ὁ 
παρθενικὸς βίος συνδέει τὸν ἄνθρωπο μὲ θεῖον ἔρωτα μετὰ τοῦ 
Κυρίου, καλλιεργεῖ τὴ σωματικὴν ἀπάθεια, περιορἰζει σὲ μικρό- 
τατο βαθμὸ τὶς φυσικὲς ἀδιάθλητες ἀνάγχες, καὶ ῥυθμίζει ἔτσι τὰ 
πράγματα ὥστε νὰ κρατῆται σὲ οὐσιαστικὴν ἁγιότητα. Κατ᾽ αὖ- 
τὸν τὸν τρόπο ἐπιτυγχάνει τὴν ἀδιατάραχτη γαλήνη, τὴ γλυκειὰ 
ἡμερότητα ποὺ γεννοῦν σἂν ἠθικὰ παιδιά τους, τὴν εὐφροσύνη καὶ 
τὴ χαρὰ ποὺ ἔθεσε γιὰ σκοπὸ ὃ πνευματικὸς γάμος τῆς ψυχῆς του 
μετὰ τοῦ Χριστοῦ. Καὶ τοῦτο ἔρχεται σἂν μιὰ φυσικὴ συνέπεια, 
ἀφοῦ κάθε σωματικὸ πάθος ποὺ ζαλίζει τὴν ψυχή, κατορθώνει νὰ 
τὸ ὑποτάξῃ μὲ τὴ δύναμι χαὶ τὴν ξαστεριὰ τοῦ λογισμοῦ του. Μὲ 
καθαρὸ καὶ ἀσκίαστο τὸ μάτι τῆς ψυχῆς καλοεζετάζει κάθε τι τὸ 
θεῖο, κάτω ἀπὸ τὸν πλούσιο φωτισμὸ ποὺ παίρνει ἀπ᾽ τὸν οὖρα- 
νό. Ὃ παρθενικὸς ἄνθρωπος ποὺ γυμνάζει ἔτσι τὸν ξαυτόν του, 
τὴν ψυχή του, καὶ τῆς τακτοποιεῖ τὸν χαρακτῆρα, σιγὰ-σιγὰ μορ- 
φοποιεῖται, κατὰ τὸ ἀνθρωπίνως δυνατόν. σὲ πνευματικὴν εἰκόνα 
τοῦ θεοῦ, καὶ γίνεται ἀγαπητὸς καὶ σὲ ὑψηλότατο βαθμὸ εὐλογη- 
τὸς ᾿Εχείνου, ποὺ προσπαθεῖ νὰ τοῦ μοιάση σἂν πραγματικό του 
παιδί. Δὐτὸς κατορθώνει μὲ σκληρὸν ἀγῶνα νὰ ξεχωρίσῃ στὸ μυα- 
λό του τὰ πνευματικὰ ἀπὸ τὰ ὑλικὰ ποὺ εἶναι συνυφασμένα στὸ 
βαρὺ χαὶ ἀπαιτητικὸ σῶμα καὶ νὰ ἐπιτύχῃ τὴν ἀπαγκίστρωσί του 
ἀπὸ τὰ φωληασμένα ἐχεῖ πάθη, πλησιάζοντας ἔτσι τὸ Θεό. ᾿Αλλ’ 
αὐτὸς πρέπει μετὰ τὸ κατόρθωμά του αὐτὸ νὰ προσέξῃ παραπολὺ 
τοὺς σαρκικοὺς ἐρεθισμοὺς ποὺ τὸν σπρώχνουν νὰ ἔλθῃ καὶ πάλιν 
σὲ ἐπικοινωνία μὲ πράγματα ποὺ ἔδιωξε ἐχθρικὰ ἀπὸ κοντά του. 
Οὔτε κἂν νὰ δέχεται τὰς ἀναθυμιάσεις των, αὐτοὺς τοὺς ἀτμοὺς 
ποὺ ἀνεθαίνουν στὸ λογισμό του καὶ θαμπώνουν τὰ μάτια τῆς ψυ- 
χῆς- ᾿Αν δὲν δοθῇ τέτοια προσουή, τότε θὰ παύσῃ ἢ πνευματικὴ 
θεωρία, γιατὶ ἢ καπνιὰ τῶν παθῶν θὰ ἀχρηστεύῃ τὸ καθαρὸ βλέμ- 
μα τοῦ λογισμοῦ. 

Κάθε πρᾶξις καὶ κάθε λόγος τοῦ Σωτῆρος Χριστοῦ, εἶναι καὶ 

ἕνας κανόνας εὐσεδείας χαὶ ἀρετῆς. Αὐτὸς εἶναι καὶ ὃ λόγος ποὺ 
ἔλαθεν ἀνθρωπίνη σάρκα νὰ παρουσιάσῃ σ᾽ ἐμᾶς ἐκτυπώτερα, σἂν 
σὲ εἰκόνα τὴν εὐσέθεια καὶ τὴν ἀρετή, ὥστε ὁ καθένας μὲ τὴ δύ- 
ναμί του βλέποντάς την, νὰ τραθιέται συγειδητὰ ἀπὸ αὐτὸ τὸ ἄρ- 
χαῖο πρότυπο τῆς εἰκόνος τοῦ Χριστοῦ. Γι᾽ αὐτὸ ἀκριβῶς καὶ ὁ 
Χριστὸς ἐφόρεσε τὸ δικό μας σῶμα, γιὰ νὰ μιμηθοῦμε χι᾽ ἐμεῖς 
τὴ ζωή του, ὅσῳ μποροῦμε. ᾿Εἰσὺ λοιπόν, ὅταν ἀκούσης λόγο ἢ 
πρᾶξι τοῦ Χριστοῦ πρόσεχε μήπως τὰ πάρῃς σἂν κάτι τὸ πάρερ- 
γον ἢ ἀνάξιον λόγου. "μπα μέσα στὰ βάθη αὐτῶν ποὺ ἀχούεις 
καὶ βλέπεις. "Ἔτσι θὰ γίνῃς κάτοχος αὐτῶν ποὺ παραδίδονται ἀπὸ 
τὸν Χριστὸ μυστικὰ μὲ λόγια Χαὶ μὲ ἔργα. Πρόσεξε τὴ Μάρθα. 
Αὐτὴ ὑποδέχεται τὸν Κύριο, ἀλλὰ στὰ πόδια Ίου κάθεται ἡ 
Μαρία. Καὶ μεταξὺ τῶν δύο ἀδελφῶν ὑπάρχει ἢ εὐλογημένη κα- 
λὴ διάθεσις. Ξεχώρισε ὅμως τὰ πράγματα. Ἡ μὲν Μάρθα ὅπηρε- 
τοῦσε φιλότιμα γιὰ νὰ τακτοποιῆση ζητήματα ποὺ ἀνεφέροντο στὴ 
σωματικὴ ἀνάγκη. Ἢ δὲ Μαρία στρώθηκε μ᾽ εὐλάδεια κάτω στὰ 
πόδια του κι᾽ ἄκουε μὲ κατάνυξι τὰ λόγια του. Ἧ πρώτη ξεκού- 
ράσε ἐχεῖνο ποὺ ἐφαίνετο, τὸ σῶμα. Ἢ δευτέρα ἐδούλευε σ᾽ ἐχεῖ- 
γο ποὺ ἦταν ἀόρατο: Στὴ θεότητα. Γιατὶ ὃ Χριστὸς ἦτο κι᾽ ἄλη- 
θινὸς ἄνθρωπος καὶ Θεὸς στὴν παρουσία του. Ὃ Ἴδιος ὃ Δεσπό- 
της ἐδέχετο καὶ τῶν δύο γυναικῶν τὰς ἐκδηλώσεις γιατὶ εἶχαν 
στηριχθῆ σὲ ἁγία προαίρεσι. ᾿Αλλ᾽ ἢ Μάρθα, ἀσχολουμένη μ᾽ αὖ- 
τὰ τὰ βιωτικά, κάτω ἀπὸ τὴν πίεσι τῆς χοπώσεώς της, ἐζητοῦσε 
ἀπὸ τὸν Κύριο μεσολάβησι νὰ βοηθηθῇ ἀπὸ τὴ Μαρία. Λέγε της, 
εἶπε, νὰ μὲ βοηθήσῃ. Καὶ ὃ Κύριος τῆς ἀπαντᾷ: « Μάρθα, Μάρ- 
θα, μεριμνᾷς καὶ τυρθάζῃ περὶ πολλά᾽ ἑνὸς δ᾽ ἐστὶ χρεία. Μαρία 
δὲ τὴν ἀγαθὴν μερίδα ἐξελέξατο ἥτις οὐκ ἀφαιρεθήσεται ἀπ᾽ αὖ- 
τῆς.» Σᾶν νὰ τῆς ἔλεγεν ὁ Χριστός: « Στὸ σπίτι σας ποὺ βρεθή - 
χαμε δὲν ἤλθαμε νὰ καθήσουμε στὰ μαλακὰ καὶ γὰ καλοθρέφψου- 
με τὴν κοιλιά μας’ ἤλθαμε νὰ σᾶς δώσουμε τὴν τροφὴ τῆς ἀλή - 
θειας ποὺ εἶναι ὁ λόγος τοῦ Θεοῦ, ποὺ θεῖα μυστήρια ξανοίγει 
μπροστά σας.» Στὴ μιά, ποὺ ἠσχολεῖτο μὲ τὰ τῆς μαγειρικῆς, 
δὲν εἶπε τίποτε. Τὴν ἄλλην ἀφῆκε νὰ κάθεται κοντά του καὶ γὰ 
ἀκούῃ τὰ λόγια του. Πρόσεξε τώρα ἐσὺ ποὺ διαβάζεις τὶς γραμ- 
μὲς αὐτές οἱ δυὸ γυναῖκες ἀντιπροσωπεύουν δυὸ κατηγορίας ἄν- 
θρώπων: ἢ μιὰ ἀφοσιώνεται στὰ μικρότερα" εἶναι αὐτὴ ποὺ προ- 
τιμᾷ τὰ σωματικὰ καὶ ἔτσι ὑπηρετεῖ. (Φυσικὰ χι’ αὐτὴ ἡ κατη- 
γορία εἶναι χρησιμωτάτη. Ἡ ἄλλη ἀναβαίνει πιὸ ψηλὰ καὶ ὅπη- 

ρετεῖ τὰ πγευματικώτερα, τὰ θειότερα, τὰ ἀνώτερα. ᾿Εσὺ λοιπόν 
μυαλὸ ἔχεις διάλεξε ὅποιο θέλεις. ᾿Εὰν θέλῃς νὰ ὑπηρετῆς ὕπη- 
ρέτει ἐν ὀνόματι τοῦ Χριστοῦ ὅστις εἶπεν: «Ἐφ᾽ ὅσον ἐποιήσα- 
τε ἑγὶ τούτων τῶν ἀδελφῶν μου τῶν ἐλαχίστων, ἐμοὶ ἐποιήσα- 
τε. Λοιπόν, εἴτε δέχεσαι νὰ περιποιῆσαι ξένους, εἴτε ζξεκουρά- 
ζεις φτωχούς, εἴτε γλυκαίνεις πονεμένους, εἴτε βοηθεῖς τοὺς ἄν- 
θρώπους ποὺ τοὺς βρῆκαν συμφορὲς καὶ πιέζονται ἀπὸ ἀνάγκες, 
εἴτε βρίσχεσαι στὴν ὑπηρεσία τῶν ἀρρώστων, νὰ ξέρῃς πὼς ὅλα 
αὐτὰ ὁ Χριστὸς τὰ παίρνει γιὰ δικά του. ᾿Εὰν θέλῃς νὰ μιμηθῆς 
τὴ Μαρία ποὺ παραμέρισε τὶς σωματικὲς ἀπαιτήσεις καὶ τὶς ἐκ- 
δουλεύσεις των, καὶ ἀνέθηκε νὰ ἰδῇ πνευματιχώτερα ὁράματα, 
τότε πρέπει τὸ δρόμο της καὶ τρόπο της ν᾿ ἀκολουθήσης μὲ γνη- 
σιότητα. ᾿Αφισε κατὰ μέρος κάθε βιοτικὴ μέριμνα ποὺ σκλαθώ- 
γει τὰ πγευματικὰ κεφάλαια τῆς ψυχῆς καὶ κάθησε κοντὰ στὰ πό- 
δια τοῦ Κυρίου, ἄκουσε τὰ λόγια γιὰ νὰ γίνῃς μέτοχος τῶν ὅσων 
βαθειὰ κρύθει ἡ θεότης. Τὰ μαθήματα ποὺ θὰ σοῦ δώσῃ ὁ Ἆρι- 
στὸς ξεπερνοῦν σὲ σπουδαιότητα τὴ διακονία τοῦ σώματος. 

Μπροστά σου, ἀγαπητέ µου, πῆρες ἀπόδειξι τῆς σημασίας τοῦ 
συμθολισμοῦ τῆς Μάρθας καὶ τῆς Μαρίας. ᾿Απὸ σένα ἐξαρτᾶται 
νὰ μείνῃς ἕνας φτωχὸς ὑπηρέτης τοῦ Χριστοῦ ἢ ἕνας ἐραστὴς 
τῶν ἀληθειῶν τοῦ Χριστοῦ. "Αν μπορῇς νὰ χαταφέρῃς καὶ τὰ δυό, 
κι᾿ ἀπ᾽ τὰ δυὸ θὰ ἔχῃς ὠφέλεια ποὺ θὰ σὲ σώσῃ. ᾿Αλλὰ πρέπει 
πρωτίστως νὰ προτιμᾶται ἑ λόγος ποὺ ὁδηγεῖ σὲ πνευματικὴ ζωή. 
Ὅλα τὰ ἄλλα εἶναι μὲν χρήσιμα ἀλλ᾽ ὅμως δευτερεύοντα. Δὲν ἆ- 
κοῦς; «Ἡ Μαρία τὴν ἀγαθὴν μερίδα ἐξελέξατο.» “Επομένως ἂν 
καὶ σὺ θέλῃς νὰ ἔλθῃς σὲ βαθειὰ γνωριμία μὲ τὸ Χριστό, πρῶτα- 
πρῶτα νὰ κάθεσαι συνέχεια κοντὰ στὰ πόδια τοῦ Χριστοῦ, νὰ δέ- 
χεσαι τὰ λόγια τοῦ Εὐαγγελίου του μὲ ἱερὴ σιγή, θ᾽ ἀπαλλαγῆς 
ἀπὸ τὸν ὑλικὸ φόρτο καὶ δὲν θὰ δέρνεσαι ἀπὸ φροντίδες χοσμι- 
χές. θὰ ξεχάσῃς ἀκόμη κι᾿ αὐτὸ τὸ σῶμα σου, κι᾿ ἔτσι θὰ μπο- 
ρέσῃς νὰ νοιώσης τὰ ὅσα προδάλλονται μπροστά σου γιὰ νὰ φθά- 
σῃς στὸ πνευματικὸ ὕψος τῆς Μαρίας χαὶ νὰ κερδίσῃς τὴν ἀθά- 
νατη δόξα. 

Ὅταν προσεύχεσαι χύτταξε μήπως ζητεῖς ἄλλα ἄντ᾽ ἄλλων 
χαὶ παροργίσης τὸν Κύριον. Δὲν θὰ ζητήσῃς οὔτε χρήματα οὔτε 
ἀνθρώπινη δόξα, οὔτε ἐξουσία, οὔτε ἄλλο τίποτε ποὺ εἶναι ἐφή- 
µερο. λήτησε τὴ βασιλεία τοῦ Θεοῦ χι᾽ ὅλα τὰ ἄλλα γιὰ τὴν συν- 
τήρησι τοῦ σώματός σου θὰ σοῦ τὰ δώσῃ ὁ Ἴδιος ὁ Κύριος: «Ζή- 


---Ὄθῦ-. 


τεῖτε εἶπε, τὴν Βασιλείαν τοῦ Θεοῦ χαὶ τὴν δικαιοσύνην του καὶ 
ταῦτα πάντα προστεθήσεται ὑμῖν.» Μπορεῖ ὁ ἄνθρωπος νὰ προ- 
σεύχεται κατὰ δύο τρόπους: Ὃ ἕνας εἶναι ἐκεῖνος ποὺ μὲ μιὰ τα- 
πείνωσι δοξάζει τὸν θεὸν γιὰ ὅσα μᾶς ἔδωσε. Ὁ ἄλλος ἔχει τὴ 
μορφὴ τῆς παρακλήσεως νὰ λάβουμε κάτι ποὺ τὸ ἔχουμε ἀνάγκη. 
Ὅταν προσεύχεσαι μὴ μπαίνεις ἀμέσως στὸ ζητούμενον, γιατὶ μ᾿ 
αὐτὸν τὸν τρόπο μειώνεις τὴν ἀξία τῆς ἀγαθῆς σου προαιρέσεως. 
Θὰ δείχνῃς δηλαδὴ πὼς προσεύχεσαι ὑπὸ τὴν πίεσιν τῆς ἀνάγκης 
στὸ Θεό. Ὅταν ἀρχίσῃ ἣ προσευχή σου, ξέχασε τὸν ἑαυτό σου, 
τὴ) γυναῖκα σου, τὰ παιδιά σου. φισε τὴ γῆ, ἀνέδα στὸν οὖρα- 
νό, φύγε μακρυὰ ἀπὸ κάθε κτίσμα ποὺ βλέπεις ἢ δὲν βλέπεις, καὶ 
δοξολόγει πρῶτα ᾿Εχεῖνον ποὺ ἐδημιούργησε τὰ πάντα. Κατὰ τὶς 
στιγμὲς ἐχεῖγες νὰ ἔχῃς μαζέψει τὸ μυαλό σου ποὺ μπορεῖ νὰ 
σχορπάῃ ἐδῶ χι᾽ ἐκεῖ, χωρὶς εἰδωλολατρικὲς φλυαρίες. Καὶ θὰ 
προσεύχεσαι μὲ λόγια στηριγμένα ἐπάνω στὰς ἁγίας Γραφὰς ποὺ 
θὰ τὰ διαλέγῃς ἐπίτηδες. Νὰ λές: «Σ᾽ εὐλογῶ, Κύριέ μου, ποὺ 
εἶσαι μακρόθυμος χαὶ ἀνεξίκακος. ᾿Εσὺ ἀναδάλλεις τὴν τιμωρία 
μου ἂν χαὶ χάθε ἡμέρα ἁμαρτάνω, χαὶ μοῦ δίνεις καιρὸ νὰ µετα- 
νοήσω. Σιωπᾷς καὶ μᾶς ἀνέχεσαι, Κύριε, ποὺ καὶ μὲ τὸν τρόπον 
αὐτὸν οἰκονομεῖς τὴ σωτηρία τοῦ γένους μας. {Πότε μὲ τὴν ἀπει- 
λὴ πότε μὲ τὴ συμδουλή, πότε μέσῳ τῶν Προφητῶν καὶ τέλος μὲ 
τήν παρουσία τοῦ Μονογενοῦς σου Υἱοῦ, τοῦ Χριστοῦ, μᾶς ἐπι- 
σχέπτεσαι γιὰ νὰ μᾶς σώσης. Ἐσύ, Κύριε, μᾶς ἔπλασες. Δὲν σ᾿ 
ἐπλάσαμε ἐμεῖς. Σὺ εἶσαι ὁ Θεός μας.» 

“Ὅταν δοξολογήσης τὸν θεὸν μὲ λόγια Γραφικά, ὅπως μπο- 
ρεῖς καὶ τὸν εὐχαριστήσης τότε μὲ μιὰ ταπείνωσι ψυχῆς λέγε: 
«᾿Εγὼ Κύριέ μου, δὲν εἶμαι ἄξιος ν᾽ ἀνοίξω τὸ στόμα μου νὰ μι- 
λήσω σὲ σένα, γιατὶ εἶμαι παραπολὺ ἁμαρτωλός.» Αὐτὰ θὰ τὰ 
λές, ἔστω χι᾽ ἂν δὲν ἐλέγχεσαι πὼς ἔκαμες κάτι τὸ φαῦλο. Για- 
τὶ κανεὶς δὲν εἶναι ἀναμάρτητος, παρὰ μονάχα ὁ Θεός. Κΐναι 
πολλὲς οἱ ἁμαρτίες µας ἀλλὰ τὶς περισσότερες ἀπ᾽ αὐτὲς δὲν τὶς 
καταλαβαίνουμε. Γι’ αὐτὸ κι’ ὁ ᾿Απόστολος []αῦλος λέγει: «Τίπο- 
τε δὲν νοιώθω στὸν ἑαυτόν μου, μὰ ἀπ᾽ αὐτὸ δὲν εἶμαι δικαιωμέ- 
νος. » Δηλαδὴ σὲ πολλὰ πέφτω μὰ δὲν τὰ νοιώθω. Καὶ ὁ Προ- 
φήτης ἐπάνω σ᾽ αὐτὸ λέγει: «παραπτώματα τὶς συνήσει;» “Επο- 
μένως ὅταν ὀνομάζης τὸν ἑαυτόν σου ἁμαρτωλό, δὲν λὲς ψέμματα. 
Γιατὶ ἂν καταλαδαίνης τὴν ἁμαρτωλότητά σου, ἁμαρτάνεις σἂν 
εἰπῇς πὼς δὲν εἶσαι ἁμαρτωλός. Λέγε, λοιπόν, καλλίτερα ὅτι ξε- 


--δῇ-- 


περνῶ σὲ ἁμαρτωλότητα τοὺς ἄλλους ἁμαρτωλοὺς γιατὶ παραθαί- 
νω τὸ πρόσταγμα ποὺ λέγει πὼς κι᾽ ὅλα ἄν τὰ κατορθώσετε, νὰ 
λέτε πὼς εἶσθε τιποτένιοι δοῦλοι, γιατὶ ὅσα ἔπρεπε κατὰ καθῆ- 
χον νὰ κάμουμε αὐτὰ μονάχα ἐκάμαμε χαὶ τίποτε παραπάνω, καὶ 
τίποτε περισσότερο.» Ἔτσι νὰ σκέπτεσαι μέχρις ὅτου χλείσῃς τὰ 
μάτια σου, κι᾿ αὐτὸ θὰ λὲς μέσα σου: εἴμεθα ἀχρείαστοι δοῦλοι. 
Θὰ πολιτευώμεθα μὲ μιὰ ταπεινὴ ζωὴ μέσα στοὺς ἄλλους. 

Ὅταν, ὅπως εἴπαμε, προσεύχεσαι παρακλητικὰ χαὶ εἰπῇς: Κύ- 
ριε, ἃ᾽ εὐχαριστῶ ποὺ ἔδειξες μακροθυμία στὰ ἁμαρτήματά μου 
καὶ μ᾽ ἄφισες μέχρις αὐτῆς τῆς στιγμῆς ἀτιμώρητον, χαὶ ἐγὼ ἀ- 
πὸ χρόνια τώρα ἔπρεπε νὰ τιμωρηθῶ δικαίως, φοβερὰ μάλιστα, 
καὶ νὰ ἰδῶ τὸ πρόσωπό σου νὰ μὲ ἀποστρέφεται, ὅμως ἐσὺ μὲ 
τὴν ἀνεξικαχία σου ἐμακροθύμησες᾽ καὶ σ᾽ εὐχαριστῶ, μολονότι 
δὲν ἀξίζω οὔτε νὰ προσεύχωμαι σὲ σένα καὶ νὰ σ᾽ εὐχαριστῶ. 
Τότε, ἀγαπητέ μου, νὰ ζητήσης ἐκεῖνο ποὺ χρειάζεσαι. Όχι 
πλοῦτο, οὔτε κοσμικὴ δόξα, ἢ σωματικὴ σφριγηλότητα. Καὶ αὖ- 
τὸς ξέρει τὶ συμφέρει νὰ δώσῃ στὸν χαθένα. ὉΌ δικός μας βασι- 
λεὺς εἶναι σὲ ὕψιστο βαθμὸ εὐαίσθητος καὶ ἀγανακτεῖ ἐὰν κανέ- 
νας ἀπὸ τοὺς δικούς του ζητήσῃ εὐτελῆ πράγματα καὶ ὄχι ἐχκεῖ- 
νά ποὺ τοῦ ταιριάζουν. Λοιπόν, γιὰ πρόσεχε μήπως στὴν αἴτησί 
σου, κατὰ τὴν προσευχή σου, τραθήξης τοῦ Θεοῦ τὴν ἀγανάκτη- 
σι. Ζήτησε ἀπὸ τὸν Βασιλέα θεὸν γιὰ λογαριασμό σου ὅ,τι ἀξί- 
ζει νὰ ζητήσῃ καθένας ἀπὸ τὸν Θεόν, καὶ μὴ) σταματήσης τὴν 
προσευχή σου ὥσπου νὰ λάδης τὸ ζητούμενον. Αὐτὸ ἀχριδῶς ἐν- 
γοῶντας ὃ Κύριος, λέγει στὸ Κὀαγγέλιον: «Τὶς ἐξ ὑμῶν ἔξει φί- 
λον, χαὶ πορεύσεται πρὸς αὐτὸν μεσονυκτίου καὶ ἐρεῖ αὐτῷ᾽ φί- 
λε, χρῇσον μοι τρεῖς ἄρτους, ἐπειδὴ φίλος μοι παρεγένετο ἐξ δ- 
δοῦ, καὶ οὐκ ἔχω ὅ παραθήσω αὐτῷ: χκαχεῖνος ἔσωθεν ἀποκριθῇ; 
«Μή μοι κόπους πάρεχε᾽ ἤδη γὰρ ἡ θύρα κέκλεισται, καὶ τὰ παι- 
δία µου μετ᾽ ἐμοῦ χαὶ ἐν κοίτῃ εἰσί᾽ οὐ δύναμαι ἀναστὰς δοῦναι 
σοι-» Λέγω ὑμῖν, εἰ καὶ οὐ δώσει αὐτῷ, ἀναστὰς διὰ τὸ φίλον εἶ- 
γαι, ἆλλά γε διὰ τὴν ἀναίδειαν αὐτοῦ, ἀναστάς, δώσει αὐτῷ ὅσων 
χρήζει. 

Ὃ Κύριος μᾶς διδάσχει, ἔτσι, πὼς πρέπει νὰ εἴμεθα ἁπαιτητι- 
τιχοὶ προχειμένου γιὰ ζητήματα πίστεως. ᾿Εδῶ φέρνει στὴ μέση 
ἕνα παράδειγµα ἀνθρώπων ἔναντι ἄλλων ἀνθρώπων γιὰ νὰ μάθης 
πὼς δὲν πρέπει νὰ ἀπογοητεύῃς χανένα ποὺ σοῦ ζητάει κάτι. Ὅ- 
ταν, λοιπόν, ζητήσῃς καὶ δὲν τὸ λάθῃς ἀμέσως, νὰ μὴ) σταματή- 


--οι--- 


σῃς τὴν προσευχή σου μέχρις ὅτου λάθῃς αὐτὸ ποὺ ζητᾷς, ἐκτὸς 
καὶ ἂν ζητᾷς ἐκεῖνα ποὺ ὁ Θεὸς θέλει, ὅπως προεῖπε. Καὶ νὰ μὴν 
εἰπῇς πὼς εἶμαι ἁμαρτωλὸς καὶ δὲν μ᾽ ἀκούει ὁ Θεός. Καὶ γιὰ νὰ 
μὴν ἀποθαρρύνεσαι εἶπε: «Εἲ χαὶ μή, διὰ τὸν φίλον εἶναι αὐτόν, 
δώσει αὐτῷ ὅσων χρήζει.» Λοιπόν, χαὶ ἂν ἕνας μῆνας περάση, 
χι’ ἄν ἕνας χρόνος, χι᾽ ἄν τρία ἢ τέσσαρα χρόνια ἢ καὶ περισσό- 
τερα, μέχρις ὅτου λάβῃς τὸ ζητούμενον νὰ μὴ παύσης νὰ προσ- 
εύχεσαι. Ζήτει συνέχεια μὲ πίστι καὶ ἐργάζου τὸ ἀγαθὸν μέχρι 
θανάτου. Πολλὲς φορές, ἄν κάποιος ἀπὸ μᾶς στὴ νεότητά του δὲν 
θὰ πρόσεξε καὶ ἀφῆκε νὰ τρυπώσῃ μέσα του ἢ σαρχικὴ ἡδονή, 
καὶ ἀναζωντάνεψαν οἱ φυσιχκὲς ἐπιθυμίες, καὶ ἔσδυσεν ὁ ζῆλος γι- 
ἃ προσευχή, καὶ τὸ χρασί των προεκάλεσε τὴ μέθη ποὺ ἔδιωξε 
τὴ σωφροσύνη καὶ ἔγινεν ὃ ἄνθρωπος ἄλλος ἄνθρωπος, πρέπει νὰ 
τιναχθῇ καὶ ν᾽ ἀγωνισθῇ δυνατά. Ἔτσι ἔρχονται οἱ ἠθικὲς μετα- 
βολές, γιατί, ἁπλούστατα, δὲν ἐπεδείχθη μιὰ ἀποφασιστικὴ ἀν- 
τίστασις τοῦ λογισμοῦ ὅταν τὰ πάθη ἐπετέθησαν, μεταθδολὲς στὸ 
χειρότερο. Καὶ ἐπιβάλλεται, ὁπωσδήποτε, νὰ χάμουμε στὶς περι- 
πτώσεις αὐτὲς ὅ,τι ἐξαρτᾶται ἀπὸ ιιᾶς, καὶ νὰ παρακαλέσουμε τὸν 
θεὸν νὰ γίνῃ οὐμμαχός μας. ᾿Εὰν σὺ ὁ ἴδιος παραδώσῃς τὸν ἕ- 
αυτό σου μὲ τὴ χαυνότητα στὴ διάθεσι τῶν ταπεινῶν ἐπιθυμιῶν, 
καὶ προδώσῃς τὸν ἴδιο σου τὸν ἑαυτό, τότε φυσικὸν εἶναι νὰ μὴ 
συμμαχῇ καὶ ὁ Θεὸς μαζί σου οὔτε καὶ νὰ σ᾽ ἀκούῃ. Γιατὶ ὅποιος 
θέλει νὰ δοηθηθῇ ἀπὸ τὸ Θεὸ δὲν προδίδει ὅ,τι ἱερὸ τοῦ ἀνήκει. 
Καὶ ἐκεῖνος ποὺ δὲν προδίδει αὐτό, δὲν προδίδεται ποτὲ ἀπὸ τὴ 
θεία Συμμαχία. Δὲν πρέπει, πάντως, ἡ ἴδια σου ἡ συνείδησις νὰ 
νὰ σὲ κατηγορῇ ὣς ἔνοχο καὶ ἐσύ, σᾶν ἔνοχος, νὰ ἔχῃς τὸ θρά- 
σος νὰ ἐπικαλῆσαι τὴ θεία βοήθεια. Κι᾿ ὅταν ζητᾷς τὴ θεία βοή- 
θεια νὰ μὴ τὴ ζητᾷς ξέκαρδα, οὔτε καὶ μὲ μυαλὸ ποὺ περπατάει 
ἀπ᾽ ἐδῶ καὶ ἀπ᾽ ἐκεῖ κατὰ τὴν στιγμὴν ἐκείνην τῆς προσευ- 
χῆς. Γιατί, ἔτσι, ποτὲ δὲν θὰ μπορέσῃς νὰ ἰδῇς ἱκανοποιούμενον 
τὸ αἴτημά σου. Μᾶλλον θ᾽ ἀντιμετωπίσῃης τὴν ὀργὴ τοῦ Δεσπότου. 
Γιατί, ἐὰν ἕνας ποὺ στέκεται καὶ συζητῇ μὲ χάποιον ἄρχοντα μὲ 
πολὺ σεβασμὸ τὸν προσέχῃ, καὶ μὲ συγχεντρωμένο τὸ μυαλό του 
στὶς σκέψεις του μήπως τιμωρηθῇ, δὲν καταλαβαίνεις πὼς μὲ πολύ 
μεγαλείτερο φό6ο πρέπει νὰ στέκεται μπροστὰ στὸ Θεό, ὁλοκλη- 
ρωτικὰ δοσμένος σ᾽ Αὐτὸν καὶ πουθενὰ ἀλλοῦ; Γιατὶ ὁ Κύριος 
δὲν βλέπει μονάχα τὸν ἐξωτερικὸν ἄνθρωπον ὅπως οἱ κοινοὶ θνη- 
τοί, ἀλλὰ καὶ τὰ βάθη του τὰ βλέπει ξάστερα. ᾿Εάν, λοιπόν, στέ- 


-ἀὍθ... 


χὩς ὅπως πρέπει ἐνώπιον τοῦ Θεοῦ καὶ πᾶν ὅ,τι εἶναι διχό σου 
τὸ προσφέρεις σ᾿ ᾿Εχεῖνον μὴν ἁπομαχρύνεσαι, μέχρις ὅτου τὸ 
αἴτημά σου ἱκανοποιηθῆ. ᾿Εὰν ἡ συνείδησίς σου σὲ βαρύνῃ ὡς 
καταφρονητὴν τοῦ Θεοῦ, καὶ ἐὰν ἐνώπιον τοῦ θεοῦ προσεύχεσαι 
μὲ σκόρπιο μυαλό, ἐνῷ μπορεῖς νὰ εἶσαι συγχεντρωμένος, μὴ τολ- 
μήσης νὰ προσευχηθῆς ἔτσι γιὰ νὰ γίνῃ ἢ προσευχή σου ἁμαρτία. 
Καὶ ἐὰν ἡ ἁμαρτία σ᾽ ἔχῃ ἐξασθενίσει στὴ θέλησι καὶ δὲν μπο- 
ρῇς νὰ αὐτοσυγκεντρωθῆς, βίαζε ὅσῳ μπορεῖς τὸν ἑαυτό σου καὶ 
παράµμεινε ἐκεῖ στὸν τόπο τῆς προσευχῆς ἐνώπιον τοῦ Θεοῦ, μὲ τὸ 
νοῦ σου συμμαζεμένον- Αὐτοσυγκεντρωμένος ἐκεῖ θὰ πάρης τὴ 
συγγνώμη ἀπὸ τὸ Θεὸ γιατὶ ἐσὺ δὲν καταφρονεῖς τὸ Θεὸ ἀλλὰ πα- 
ρουσιάζεις μιὰ ἐξησθενημένη θέλησι σἂν εἶδος ἀρρώστειας ποὺ σὲ 
ἀδυνάτισε καὶ γι᾿ αὐτὸ δὲν ἔχεις τὴ στάσι ποὺ θὰ ἔπρεπε σὲ προ- 
σευχόμενον ἐνώπιον τοῦ Θεοῦ. Κι᾿ ἂν ἔτσι βιάζῃς γιὰ ἐπιτέλεσιν 
κάθε ἔργου ἀγαθοῦ, τὸν ἑαυτό σου, νὴ ἀπομακρύνεσαι μέχρις ὅτου 
λάθῃς τὴν ἀπάντησι στὸ αἴτημά σου᾽ χτύπα τὴ θύρα του μὲ ὑπο- 
μονὴ ζητῶντας αὐτὸ ποὺ σοῦ χρειάζεται: «[]ᾶς ὁ αἰτῶν λαμβάνει, 
χαὶ ὁ ζητῶν εὑρίσκει καὶ τῷ κρούοντι ἀνοιγήσεται.» Γιατί, τὶ ἄλ- 
λο ζητᾷς νὰ ἐπιτύχης, παρὰ τὴν κατὰ Θεὸν σωτηρίαν σου. 
᾿Αγαπητέ' θέλεις νὰ μάθῃς πὼς περίμεναν μὲ ὑπομονὴ οἱ ἅγι- 
οι, χωρὶς νὰ ἀπελπίζωνται; Ὁ Θεὸς ἐκάλεσε τὸν ᾿Α6δραὰμ. ἀπὸ 
πολὺν καιρὸ καὶ τὸν μετέθεσεν ἀπὸ τὴν χώρα τῶν ᾿Ασσυρίων στὴν 
Παλαιστίνη καὶ τοῦ εἶπε: «Αὐτὴν τὴ γῆ θὰ τὴν δώσω σὲ σένα 
καὶ στοὺς ἀπογόνους σου οἷ ὁποῖοι θὰ πληθυνθοῦν ὅπως τὰ ἄστρα 
τοῦ οὐρανοῦ θὰ εἶναι ἀναρίθμητοι.» Αὐτὰ τὰ ὑπεσχέθη ὁ Θεός. 
Κι᾽ ἀπὸ τὴν ἡμέρα αὐτῆς τῆς ὑποσχέσεως πέρασαν χρόνια πολλά. 
Καὶ ἐγέρασε χαὶ ἐστειρώθη ἢ φυσική του ἱκανότης καὶ ἀντοχὴ 
καὶ ἐπλησίασεν ὁ θάνατος τὴν πόρτα του, χαὶ δὲν εἶπε: « Κύριε, 
συνεχῶς μοῦ ὑπόσχεσαι παιδιὰ καὶ προλέγεις πὼς θὰ γίνω πατέ- 
ρας ὅλων τῶν ἐθνῶν. Τώρα πιὰ ἢ φυσική μου ὁρμὴ πρὸς παιδο- 
ποιΐαν λόγῳ τοῦ γήρατος ἐνεκρώθῆ, καὶ ἡ γυναίχα μου ἣ Σάρρα 
παρουσιάζει καὶ αὐτή, λόγῳ γήρατός της, τὰ σημάδια τῆς ἁτε- 
χγίας. "Αρα ὅσα μοῦ ὑπόσχεσαι δὲν εἶναι ἀλήθεια: γιατί, τὶ ἡμ- 
ποροῦν νὰ ἐλπίζουν δυὸ γέροντες σὰν χι᾽ ἐμᾶς;» Δὲν εἶπεν αὐτὰ 
ὁ ᾿Α6ραάμ. Κι᾽ οὔτε τοῦ θεοῦ τὰς ὑποσχέσεις πέρασε γιὰ φαι- 
δρότητας. "Ἔμειγε ἀσάλευτος στὴν πίστι ἐπάνω στὰ λεγόμενα τοῦ 
θεοῦ. Καὶ ἐνῷ ἡ ἡλιχία προχωροῦσε σὲ βαθύτερα γηρατειά, ἢ 
ἐλπίδα του ὅμως ἔμενε πάντα νέα. Καὶ τὸ μὲν σῶμα ἔνοιωθε σιγὰ 


σιγά, νὰ ἀτονῇ καὶ ν᾽ ἁπλώνῃ μᾶλλον τὴν ἀπελπισία, ἡ πίστις 
ὅμως ἀτσάλωνε καὶ ψυχὴ καὶ σῶμα. Ἐκεῖνος ποὺ μοὔδωσε τὴν 
ὑπόσχεσιν, ἔλεγε, εἶναι ὁ Θεός, Κύριος τῆς φύσεως, καὶ δὲν 
μπορεῖ νὰ γίνῃ ἀλλιῶς, παρὰ νὰ ἐκπληρωθοῦν τὰ ὅσα ὑπεσχέθη. 
Ὃ θεὸς εἶναι ἐκεῖνος ποὺ δύναται, γιατὶ εἶναι τῶν ὅλων Δη- 
μιουργὸς καὶ τὰ μετασχευάζει κατὰ τὴ δική του βούλησι. Λοιπόν, 
ἀγαπητέ, μιμήσου τὴν πίστι τοῦ ᾿Αθραὰμ. καὶ πρόσεξε πὼς τότε 
ποὺ τὸ σῶμα ἐνεχρώθη ὅπως καὶ οἱ φυσικές του ὁρμές, τότε χαὶ 
ἡ ὑπόσχεσις τοῦ Θεοῦ ἐζωντάνεψε. Δέξου αὐτὰ τὰ παραδείγμα- 
τα. ᾿Εμεῖς προσευχέμεθα ἕνα μικρὸ χρονικὸ διάστημα καὶ ἔπειτα 
παραιτούμεθα. Δυὸ χρόνια κρατοῦμε τὶς καθιερωμένες νηστεῖες, 
χι᾽ ὕστερα σταματοῦμε. Λοιπόν, ἂς μὴν ἀπιστήσουμε στὴν ὑπό- 
χεσι τοῦ Θεοῦ, γιατὶ ἐκεῖνος ποὺ ὑπεσχέθη στὸν ᾿Αδραὰμ, πὼς 
θὰ τοῦ πληθύνῃ τοὺς ἀπογόνους του, καὶ σ᾿ ἐμᾶς ποὺ προσευχό- 
μεθα ὑπεσχέθη πὼς θὰ ἱκανοποιήση τὸ αἴτημά μας. Αὐτὸς εἶπε: 
«Δεῦτε πάντες οἱ κοπιῶντες καὶ πεφορτισμένοι, κἀγὼ ἀναπαύσω 
ὑμᾶς.» θυινήσου πὼς ἐσύ, ἐνῷ ἤσουν μακρυά του, καὶ βαρυφορ- 
τωμένος μὲ τὸ βαρὺ φορτίο τῶν ἁμαρτιῶν σου, αὐτὸς σ᾿ ἐκάλεσε 
νὰ σὲ ἀπαλλάξῃ ἀπὸ τὸ βάρος καὶ νὰ σοῦ δώσῃ τὴν παντοτεινὴν 
ἀνάπαυσι’' σ᾽ ἐκάλεσε νὰ σὲ ξεκουράσῃ ἀπὸ εὐσπλαχνία, νὰ σ᾽ ἐ- 
λεήση, καὶ σὺ δὲν πιστεύεις σ᾽ Αὐτόν; ᾿Αλλ᾽ εἶναι βέβαιον πὼς 
χι᾽ ἂν θέλουμε νὰ σιωποῦμε, μᾶς ἐλέγχει ἡ ἴδια µας ἡ συνείδησις. 
Δὲν πιστεύουμε σ᾽ ᾿Ἐχεῖνον ποὺ μπορεῖ νὰ μᾶς ξεκουράση, καὶ 
ἀρκούμεθα νὰ σηκώσουμε μόνοι μας τὸ σταυρὸ τὸν τόσο χρήσιμο 
καὶ ἐλαφρόν, οὔτε καὶ θέλουμε νὰ μποῦμε διὰ τῆς στενῆς πύλης 
στὴ Βασιλεία τῶν οὐρανῶν. Καὶ προτιμοῦμε μᾶλλον νὰ βαστά- 
ζουμε τὸ φορτίο τῶν ἁμαρτιῶν μας καὶ νὰ βαδίζουμε τὸν χοσμικὸ 
δρόμο τῶν θλίψεων διὰ μέσου τῶν γηΐνων ἡδονῶν καὶ διὰ τῆς 
πλατειᾶς θύρας νὰ μποῦμε στὸν αἰώνιο χαμό. ᾿Αλλὰ θὰ εἰπῇ κά- 
ποιος: «πολλὲς φορὲς προσηυχήθην καὶ δὲν ἔλαδα τίποτε.» Τότε 
ἀσφαλῶς, δὲν ἐζήτησες καλὰ πράγματα ἢ δὲν τὰ ἐζήτησες μὲ 
πίστι δυνατή, ἢ τὴν ὥρα ποὺ προσηύχεσο εἶχες τὸ νοῦ σου ἀλ- 
λοῦ, ἢ ἐζητοῦσες πράγματα ποὺ δὲν ἦσαν γιὰ τὸ συμφέρον σου 
νὰ τὰ λάδης. Κι᾿ ἂν καμμιὰ φορὰ ἐζήτησες ὅ,τι σὲ ὠφελεῖ, δὲν 
εἶχες τὴν ὑπομονὴ νὰ περιμένῃς. Εἶναι δὲ γραμμένο ὅτι «ἐν τῇ 
δπομονῇ ὑμῶν κτήσασθε τὰς ψυχὰς ὑμῶν» καὶ «ὁ ὑπομείνας εἰς 
τέλος σωθήσεται.» 

Λέγουν μερικοί: « Ὁ Θεὸς γνωρίζει τὴν καρδιὰ τοῦ προσευχο- 


μένου, καί, ἑπομένως, τὶ ἀνάγχη ἔχει τῆς ἰδικῆς μας προσευχῆς 
Δὲν ξέρει τὶς ἀνάγχες μας; Γιατὶ νὰ τοῦ ζητᾶμε; » Βεβαίως’ ὃ 
Θεὸς γνωρίζει τὶ ἀνάγκες ἔχουμε, καὶ ὅ,τι ἀφορᾷ τὰ σωματιχά, 
μᾶς τὰ δίνει πλούσια χαὶ χορταστιχά. Σὰν ἀγαθὸς ὁ Θεὸς βρέχει 
ἐπὶ δικαίους «αὶ ἀδίκους καὶ τὸν ἥλιο του ἀνατέλλει ἐπὶ πονη- 
ροὺς καὶ ἀγαθούς, πρὶν ἐμεῖς τοῦ ζητήσουμε αὐτὰ τὰ ἀγαθά. 
᾿Αλλὰ τὴν πίστι καὶ τὰ χατορθώματα τῆς ἀρετῆς καὶ τὴ Βασι- 
λεία τῶν οὐρανῶν ἐὰν δὲν τὰ ζητήσης μὲ κούρασι, μ᾽ ἐπιμονὴ 
καὶ ὑπομονή, δὲν θὰ τὰ λάθῃς. Γιατί, πρῶτα-πρῶτα, πρέπει νὰ τὰ 
ποθήσης. Ἔπειτα νὰ τὰ ζητήσῃς μὲ βαθειὰ πίστι καὶ στ᾿ ἀλήθεια 
καὶ μὲ ὑπομονὴ) εἰδικὰ ὅσα γιὰ τὸν ἀτομιχόν σου λογαριασμὸν 
χωρὶς μέσα στὴ συνείδησί σου ν᾿ ἀμφιδάλλης καθόλου. Καὶ νὰ 
ζητήσῃς ὄχι ξέκαρδα, εἴπαμε, καὶ τεμπέλικα. Λοιπὸν τότε θὰ τὰ 
λάδης. Καὶ θὰ τὰ λάθης τότε ποὺ θέλει ὁ Κύριος Ὅστις γνωρί- 
ζει καλλίτερα ἀπὸ σένα τὰ συμφέροντά σου χαὶ γι᾿ αὐτό, ἴσως ἁ- 
ναβάλλει τὴν παροχήν, οἰκονομῶν ἔτσι τὰ πράγματα, ὥστε νὰ 
μένης χοντά του ἐπὶ πλέον, καὶ νὰ καταλάθης τὶ εἶναι τὸ δῶρον 
τοῦ Θεοῦ γιὰ νὰ τὸ φυλάξης μὲ σεβασμό. Κι᾽ εἶναι γνωστὸν πὼς 
ἕνα πρᾶγμα ποὺ μὲ χόπο προσωπικὸ τ᾽ ἀποχτᾷ χανείς, φροντίζει 
χαὶ νὰ τὸ ἀσφαλίζη γιὰ νὰ μή, στὸ χαμό του, χάση καὶ τὸν τό- 
σο χόπο του, ἀλλὰ καὶ τὴ χάρι τοῦ Θεοῦ χαὶ δὲν γίνεις ἄξιος τῆς 
αἰωνίου ζωῆς. Γιατί, τὶ ὠφέλησε τὸν Σολομῶντα ἡ σοφία ποὺ τὴ 
ζήτησε καὶ τὴν πῆρεν ἀμέσως, ἀφοῦ τὴν ἔχασε; 

Μὴ λιποψυχεῖς, λοιπόν, ὥσπου νὰ ἱκανοποιηθῇ τὸ αἴτημά σου. 
᾿Κὰν ὁ ἀγαθὸς Κύριός μας ἔθλεπε μὲ τὸ θεϊκό του μάτι πὼς παίρ- 
γοντας ἀμέσως τὴν ζητουμένην δωρεὰν δὲν θὰ τὴν ἔχανες, ἕτοι- 
μος εἶναι καὶ πρὶν τὴ ζητῆσης νὰ σοῦ τὴν δώσῃ. ᾿Αλλὰ τώρα ἐ- 
πειδὴ ἐσένα θέλει νὰ προστατεύσῃ, ἀναθάλλει. Γιατί, ἂν κατε- 
χρίθη ἐκεῖνος ποὺ πῆρε τὸ τάλαντο καὶ δὲν τὸ ἐκαλλιέργησε ἐ- 
νῷ τὸ ἐφύλαξε ἀχέραιον πόσο μᾶλλον θὰ τιμωρηθῇ ἐκεῖνος ποὺ 
τὸ ἔχασε; Αὐτά, ἀφοῦ τὰ δέσουμε καλὰ στὸ μυαλό μας εἴτε γρη- 
γορώτερα εἴτε ἀργότερα ἱκανοποιεῖ ὁ Κύριος τὰ αἰτήματά µας, 
ἐμεῖς πρέπει νὰ τὸν εὐχαριστήσουμε. Ὃ Θεὸς ὅ,τι κάμνει τὸ οἱ- 
χονομεῖ γιὰ τὴ σωτηρία μας. Μονάχα ἐμεῖς νὰ μὴ λιποψυχήσουμε 
καὶ σταματήσουμε τὴν προσευχή μας. Γι᾿ αὐτὸ εἶπε χαὶ τὴν πα- 
ραδολὴ περὶ τῆς χήρας ἢ ὁποία μὲ τὴν ἐπιμονή της ἐνίκησε τὴ 
σκληρὴ ψυχὴ τοῦ ἀνόμου Δικαστοῦ. Νὰ πάρουμε ἐμεῖς παράδειγ- 
μα χαὶ γὰ ἐπιμείνουμε μέχρις εὗ μὲ τὴν προσευχή μας τὸ αἴτημά 

μας ἱκαγοποιηθῆ. Ἔτσι καὶ ἡ πίστις μας καὶ ἡ ἀγάπη μας πρὸς 
τὸν Θεὸν γίνεται φανερά, ὅταν μολονότι δὲν μᾶς δίδει τὸ ζητού- 
μενον γρήγορα, ἐμεῖς μ᾽ εὐγνώμονα ψυχὴ τὸν εὐχαριστοῦμε. "Ας 
τὸν εὐχαριστήσουμε λοιπόν, ὅσῳ ζοῦμε, γιὰ νὰ γίνουμε ἄξιοι καὶ 
γὰ ἐπιτύχουμε τὰ αἰώνια ἀγαθά. Σ᾽ αὐτὸν πρέπει ἡ αἰωνία δόξα. 


Π 

Τώρα θά σᾶς μιλήσω γιὰ τοὺς λογισμούς. Πρέπει μὲ χάθε τρόπο 
ὁ λογισμὸς νὰ μπαίνῃ σὲ χαλινὸ καὶ ὁ νοῦς νὰ κρατιέται ξάστερος 
χαὶ ἄγρυπνος. Νὰ μὴ ἐπιτρέπῃ στὴν ψυχὴ νὰ ὑποχωρῇ μ᾽ εὐκο- 
λία καὶ νὰ παραδίδεται ἀπερίσχεπτα στὰ σωματικὰ τραθήγματα. 
Τὸ σῶμα γιὰ νὰ βλέπη, ἔχει τὸ μάτι’ ἀλλὰ τῆς ψυχῆς τὸ μάτι εἶ- 
ναι ὁ νοῦς ποὺ εἶναι μ᾽ αὐτὴν δεμένος. Ὁ νοῦς εἶναι μιὰ φυσικὴ 
δύναμις τῆς ψυχῆς ποὺ στοχάζεται. Δὲν εἶναι ὅμως χαὶ δυὸ χω- 
ριστὰ διαφορετικὰ πράγματα. Γιατί, ὅταν ἡ ψυχὴ θέση σ᾿ ἐνέρ- 
γεια τὴ μηχανή της, ἃς ποῦμε, ποὺ σκέπτεται, ἡ πνευματικὴ ὗ- 
πόστασις τοῦ ἀνθρώπου ποὺ λέγεται ψυχή, ποὺ τὴν ἐδημιούργη 
σε ἢ “Αγία Ίριάς, κάμνει σκέψεις καὶ συλλογισμοὺς καὶ ἀποφασί- 
ζει ὅσα πρέπει νὰ γίνουν ὅσα ἁρμόζουν, χαὶ μ᾽ αὐτὰ ἀποφεύγει 
τοῦ σώματος τὰς ἁμαρτωλὰς ἐνοχλήσεις. Τοῦτο, γιατὶ προβλέπει 
καὶ αὐτὲς τὶς ἄταχτες χινήσεις καὶ τὶς ἀχρηστεύει στὸν τόπο χαὶ 
βρίσκει τὴ γαλήνη ποὺ τῆς πρέπει, καί, ἔτσι, χωρὶς θορύδους ἄνε- 
βαίνει ἡηλὰ καὶ εὑρίσκεται στὸ στοιχεῖον της. Ἔτσι ἀπερίσπα- 
στη βλέπει ἴσια πρὸς τὴν ᾿Αγίαν καὶ προσκυνητὴν Τριάδα καὶ συλ- 
λαμθάνει μὲ τὴ φαντασία της τὴν ἀσύλληπτη, λόγῳ τῆς ἀκτινο- 
δολίας της, δόξα χαὶ λαμπρότητα τῆς θείας μακαριότητος, τὴν ἄ- 
πειρη σοφία τὸ ἀδιατάραχτον τῆς γαλήνης, καὶ τὴν ἀμετάδλητον 
φύσιν. 

Γιὰ τὸν Τριαδικὸ Θεὸ δὲν ὑπάρχει τίποτε τὸ τυχαῖο, τίποτε 
τὸ ἀπροσδόκητο. Γνωρίζει τὰ πάντα ὅσα ὑπάρχουν χαὶ ὅσα θὰ 
γίνουν, χι’ ὅλα τὰ χρατεῖ στὴν παλάμη του, χ᾽ ὅλα χάτω ἀπὸ τὸ 
χέρι του τἄχει καὶ κανένα δὲν μπορεῖ νὰ παρεχκλίνη ἢ νὰ μείνῃ 
ἁπαρατήρητο. “Επόμενον ὅτι ὁ θεός, ἔτσι, ἔχει ἐκεῖ θησαυρισμένη 
τὴν παντοτεινὴ ἀταραξία καὶ τὴ γαλήνη. Γιατὶ τὰ ἀνέλπιστα καὶ 
ξαφνικὰ προκαλοῦν ταραχὴ στὰ μυαλὰ τῶν ἀνθρώπων ἐπειδὴ δὲν 
μποροῦν νὰ τὰ προΐδουν. Ὁ θεός, ποὺ δὲν χωρεῖ σ᾽ Αὐτὸν χανέ- 
να εἶδος ἐνοχλητικῆς καχίας καὶ εἶναι μαζί του σἂν φυσικὴ κατά- 
στασις ἢ ἀπόλυτος ἀρετή, κι᾽ ὅ,τι καλὸν ἀπ᾽ αὐτὴν ἐκπορεύεται 

ἔχει καὶ τὴν κατὰ λογικὴν συνέπειαν, ἀμεταχίνητη καὶ ἀτελείωτη 
χαρά. Ἡ χαρὰ εἶναι σύντροφος τῆς ἀρετῆς καὶ συνοδὲς τῆς κα- 
λωσύνης ὅπως λέγει ὁ Προφήτης: «Εὐφρανθήσεται Κύριος ἐπὶ τοῖς 
ἔργοις αὐτοῦ.» 

“ΕΗ ψυχή, γιὰ νὰ ἐπανέλθουμε, ποὺ χρατεῖ σὲ ἀσφάλεια τὸ 
μυαλό της καὶ τὸ χρησιμοποιεῖ γιὰ κάθε πρέπουσα ἐνέργειά της 
θὰ μπῇ στὸ νόημα τῆς ἀληθινῆς θεογνωπίας καὶ θὰ κανονίσῃ τὴν 
ἠθικὴ) πορεία της μὲ γραμμὴ πρὸς ὅ,τι εἶναι ὀρθὸν καὶ δίκαιον 
πρὸς ὅ,τι εἶναι σεμνὸ καὶ εἰρηνικό. Γιατί, σἂν θεμελειώση τέτοιες 
περὶ θεοῦ πεποιθήσεις ἡ ψυχὴ μὲ τὴ διάνοιά της, στὸν ἴδιο της 
τὸν ἑαυτὸ καὶ ἀκολουθῆ τὸ δρόμο τοῦ καθήκοντος, θὰ διώξῃ τὰ 
γκρινιάρικα σκυλιὰ ποὺ γαυγίζουν θρασύτατα κατὰ τοῦ χυρίου 
τους χαὶ θέλουν νὰ τὸν διώξουν ἀπὸ τὸ σπίτι του. Καὶ γκρινιάρι- 
κα σχυλιὰ εἶναι τὰ πάθη ποὺ ἂν μείνουν χωρὶς καμμιὰ ἐπιστασία 
καὶ χαλιναγώγησι, θὰ γαυγίζουν συνεχῶς κατὰ τῆς ψυχῆς, καὶ 
θὰ προσπαθοῦν νὰ τὴν διαλύσουν, γιατὶ τὸ χάθε πάθος θὰ ἄφαι- 
ρῆ καὶ ζωτικὴ δύναμι ἀπὸ τὴν ψυχῇ. Ἢ ψυχὴ ποὺ δὲν εἶναι χομ- 
ματιασμένη μέσα μας ἀλλ᾽ ἔχει ἑνότητα, ἔχει διπλῆ δύναμι. Ἡ 
μία εἶναι ἡ ζωτική, αὐτή, ποὺ δίνει ζωὴ στὸ σῶμα' ἡ ἄλλη 
εἶναι ἢ νοητική, αὐτὴ ποὺ μὲ τὰ πνευματικὰ μάτια βλέπει καὶ 
φιλοσοφεῖ στὰ πράγματα ποὺ ἐδημιούργησεν ὁ Θεὸς ὁρατὰ καὶ 
ἀόρατα, καὶ στηρίζεται στὴ νόησι της. ᾿Επειδὴ ἡ ψυχὴ εἶναι ἡ- 
νωμένη μὲ τὸ σῶμα, χωρὶς νὰ θέλῃ, φυσικῶς τοῦ μεταδίδει τὴ ζω- 
". Κι᾿ ὅπως, φυσικὸν εἶναι, στὸν ἥλιο ποὺ θ᾽ ἀνατείλῃ, νὰ φω- 
τίσῃ τὸν τόπο ποὺ θὰ πέσῃ, ἔτσι εἶναι ἀδύνατο στὴν ψυχὴ νὰ μὴ 
ζωοποιήση τὸ σῶμα μέσα στὸ ὁποῖον ἐγεννήθηχκε. Ἥ ἴδια ὅμως 
ἡ ψυχὴ κανονίζει τὰ πνευματιχά της κινήματα χαὶ τὰς ἐνεργείας. 
Κι ἂν τὴν πνευματική της φύσι μὲ τὶς διάφορες δεξιότητές της 
τὴν κανονίζει ἔτσι ὥστε νὰ χαθοδηγῆται ὑπ᾽ αὐτῆς ἔξυπνα, ὅπως 
γράφει ὁ Προφήτης, «μηδὲ νυστάξη ὃ φυλάσσων σε» τότε τοῦ 
σώματος τὰ πάθη τὰ δουλαγωγεῖ διπλᾶ. Κατ᾽ αὐτὸν τὸν τρόπο 
καὶ αὐτὴ σηκώνεται, ψηλὰ ἀπ᾽ τὰ γήϊνα κατευθυνομένη πρὸς Χχαλ- 
λίτερα καὶ ἀνώτερα ποὺ τῆς ταιριάζουν, καὶ μὲ τὸ κοίμισμα τῶν 
παθῶν τοῦ σωματος χαὶ τὸ σωφρονισμό τους βρίσκει τὴν ἡσυχία 
της. ᾿Αν ὅμως χοιμηθῇ καὶ ἡ ἴδια ἡ ψυχὴ καὶ δὲν ἐνδιαφερθῇ 
γιὰ τὸ σωσμό της θέτουσα σ᾽ ἐνέργεια ἀσφαλείας τὶς πνευματικές 
της δυνάμεις, τότε τὰ «ζωντανὰ» πάθη ἐχμεταλλεύονται αὐτὴν 
τὴν ἀδράνεια, καὶ ἀφοῦ πάρῃ τὸ καθένα ξεχωριστὴ ἐχθρικὴ θέσι, 

τὴ στιγμὴ ποὺ δὲν τὰ προσέχει κανένας καὶ δὲν τοὺς παρεμβάλ- 
λει κανένα ἐμπόδιο, μὲ τὴ μορφὴ τῆς καχίας ποὺ ἔχει τὸ κάθε᾽ 
πάθος δουλεύει χαὶ μεταδάλλει αὐτὲς τὶς καλὲς διαθέσεις τῆς ψυ- 
χῆς. Ἴστε μπορεῖ εὔκολα νὰ συμπεράνῃ κανεὶς πὼς τὰ πάθη εἴ. 
ναι δυναμικὰ καὶ θρασύτατα ὅταν τὸ λογικὀ μας κοιμᾶται. Ὅταν 
ὅμως βρίσκεται ἄγρυπνο, προσέχει καὶ τὰ τιθασσεύη τότε αὐτὰ λου- 
φάζουν καὶ πειθαρχοῦν. “Επομένως δὲν εἶναι ἄξιον κατακρίσεως 
τὸ σῶμα γιὰ κείνους ποὺ θέλουν νὰ τὸ γνωρίσουν καλά. ᾿Ἐπιβάλ- 
λεται, συγεπῶς, τὰ πονηρὰ σωματικὰ κατάλοιπα ποὺ μᾶς παιδεύ- 
ουν, νὰ τὰ χτυπήσῃ ὃ ἄνθρωπος. Ὁ ἵππος ἀγαπητέ μου, εἶναι 
ὠφέλιμος. Καὶ ὅσο εἶναι ζωηρώτερος καὶ φυσικῶς Τεστότερος σ᾿ 
εὐχινησία, τόσο εἶναι καὶ καλλίτερος. Μονάχα ἔχει ἀνάγκη νὰ τὸν 
κυθερνᾷ ἕνας δυνατὸς καὶ ἔξυπνος ἀναθάτης. "Αλογο εἶναι τὸ σῶ- 
μα μὲ τὶς ὁρμές του. Ὅταν ὅμως δυνατὸ καὶ ἔξυπνο μυαλὸ τὶς 
χυθερνᾷ δὲν βλάπτουν. Τὸ ἄλογο σᾶν νοιώσῃ ἐπάνω του τέτοιον 
ἀναδάτη, τραθάει μὲ φυσικότητα τὸ δρόμο του χωρὶς τινάγματα. 

Λοιπόν ὅταν ὁ ἡνίοχος ποὺ κυδερνᾷ τὸ ἄλογο κανονίση καά- 
θὼς ἐπιδάλλεται τὶς ὁρμές του, τότε γίνεται σ᾽ αὐτὸν χρήσιμο 
γιατὶ καὶ τὸ σκοπό του ἐπιτυγχάνει καὶ αὐτὸς σώζεται, καὶ τὸ ὗ- 
ποζύγιο ἀποδεικνύεται πὼς γιὰ τὴ δουλειά του εἶναι ἄριστο. "Αν 
ὁ ἡνίοχος δὲν ἔχη τρόπο νὰ ὁδηγήση ἕνα ἄμαθο πουλάρι, τὸ που- 
λάρι θὰ ξεφύγῃ ἀπὸ τὸν ἴσιο καὶ πλατὺ δρόμο χαὶ θὰ πέσῃ ἔξω. 
Καί, σἂν γκρεμισθῇ, κατὰ φυσιχὸ λόγο θὰ γκρεμοτσαχίοῃ καὶ 
τὸν ἀναδάτη του. Τὸ κακὸ δὲ τοῦτο γίνεται ἀπὸ τὴν ἀδεξιότητα 
καὶ ἀμέλεια τοῦ ὁδηγοῦ. Δὐτὴν τὴν εἰκόνα ἐφάρμοσέ την ἐσὺ 
στὸν ἄνθρωπο ποὺ ἔχει σῶμα καὶ ψυχή. Τὸ σῶμα δὲν πῆρε χω- 
ρὶς κανένα σκοπὸ τὶς φυσικές του ὁρμές. Ὁ Θεὸς ποὺ τὶς ἔδωσε 
ἔχουν χαὶ σκοπὸ καὶ σᾶν σχόπιµες εἶναι χαὶ χρήσιμες. Ὃ λογι- 
σμὸς εἶναι καθαρὸς χαὶ ἀπηλλαγμένος ἀπὸ τέτοιου εἴδους ὁρμὲς 
γιὰ νὰ ξεχωρίζη καὶ νὰ σκέπτεται μὲ τὸ λογικό της ἢ ψυχὴ πιὸ 
ψηλά, σὲ τιμητικὴ θέσι, μὲ τὰ προτερήματά του. Καὶ ἐὰν ἡ φυ- 
χὴ οἰκονομῇ τὶς σωματιχὲς ὁρμὲς ὅπως πρέπει, χαὶ τὸ σῶμα σώ- 
ζει καὶ τὸν ἑαυτό της ἀσφαλίζει ἀπὸ κάθε κίνδυνο. "Αν ὅμως ἀ- 
μελήση τὸ χαθῆκον αὐτὸ τῆς ἐπιστασίας ἐπὶ τῶν τυφλῶν ὁρμῶν 
πέσῃ στὸν ὑπνο τῆς ἀδιαφορίας καὶ πετάξῃ τὰ χαλινάρια ποὺ συγ- 
κρατοῦν καὶ κατευθύνουν τὸ σῶμα, τότε αὐτὸ χωρὶς τὴν καθαρὰ 
λογικὴ ποὺ κυθερνᾷ, θὰ ξεκλίνῃ ἀπὸ τὸν ἴσιο δρόμο καὶ θὰ κά- 
μη μάλιστα τὴν ψυχὴ συνένοχο, ὄχι βέδαια ἀπὸ φυσικὴ καχία, 

ἀλλὰ ἀπὸ τὴν ἀμέλειά της. Καὶ ἐὰν ὑπῆρχαν μονάχα τὰ πάθη 
τέτοια ποὺ ἢ ψυχὴ δὲν θὰ μποροῦσε νὰ τὰ δαμάσῃ, τότε τὸ σῶ- 
μα θὰ εἶχε ἕνα λόγο πάρα πάνω μὲ τὶς ὁρμές του νὰ νικᾷ. ᾿Εφ᾽ 
ὅσον ὅιιως γνωρίζουμε πὼς ὑπῆρξαν καὶ ὑπάρχουν ἄνθρωποι ποὺ 
μὲ συγείδησι καὶ ψυχικὴ δύναμι κατορθώνουν νὰ τὰ δαμάζουν, 
τότε ἀποδεικνύεται πὼς τὸ σῶμα δὲν μπορεῖ νὰ χατηγορηθῇ ὅτι 
εἶναι καὶ τῆς καχίας ἀρχηγός, ἀπὸ ἐκείνους ποὺ ἐπιχειροῦν νὰ τὸ 
καταστήσουν, ἔτσι, ὑπεύθυνο γι᾿ αὐτήν. Ὑπέυθυνος γιὰ τὸ κακὸ 
εἶναι ἢ ὀλιγωρία τῆς ψυχῆς, γιατὶ αὐτὴ διευθύνει ἀξιωματικά. 
Τὸ κακὸ δὲν εἶναι ἡ φυσικὴ κατάστασις τῆς ψυχῆς. Ἢ ἀπουσία 
τοῦ καλοῦ ἐξ αἰτίας τῆς ἀδιαφορίας της αὐτὸ εἶναι τὸ κακό. Για- 
τὶ χαχία δὲν εἶναι τίποτε ἄλλο παρὰ σθύσιμο τῆς ἀρετῆς. 

Τὸ σῶμα πρέπει νὰ ἀσκῆται στὴν ἐγκράτεια πάντως. Καὶ εἶ- 
ναι δικαιολογημένη ἡ συμβουλὴ γιὰ τὸν ἄνθρωπο ποὺ θέλει πραγ- 
ματικὰ νὰ ἁγιασθῇ γύρω ἀπὸ τὴν σωματιχὴ ἐγκράτεια καὶ μάλι- 
στα τοῦ στομάχου. Γιατί, τὸ νὰ μάθη κανεὶς τὸ στομάχι του νὰ 
πειθαρχῇ στὴν ἐγκράτεια σἂν σὲ νόμο, καὶ νὰ τὸ γυμνάζη, ἔτσι 
γύρω ἀπὸ τὰς τροφὰς ποὺ πρέπει νὰ εἰσάγη σ᾽ αὐτό, τιμωρεῖ 
συγχρόνως καὶ τὰ πάθη του. ᾿Αλλ᾽ ἢ τιμωρία τῶν παθῶν φέρει 
μὲ τὴν σειράν της καὶ τὴν ἀδιατάρακτη γαλήνη τῆς ψυχῆς. Καὶ 
ὅταν ἡ ψυχὴ μένει γαληνιαία, τότε τὸ ἔδαφός της γίνεται γονιμώ- 
τατον, τότε ἀνττύσονται ἐκεῖ καὶ γιγαντώνουν οἳ ἀρετές. Ἢ ἀ- 
ρίστη ἐγκράτεια εἶναι ἐκείνη ποὺ παρακολουθεῖ τὴν σωματικὴν ἀν- 
τοχῇ. Σὲ μερικοὺς παρατηρεῖται πὼς ἢ στομαχικὴ γυμνασία μὲ 
τὴν ἐγκράτεια περνᾷ χωρὶς καμμιὰ στενοχώρια, ἔστω κι᾽ ἂν εἷ- 
ναι μαχροχρόνιος καὶ δυνατή. Καὶ τὴν πέρασαν μάλιστα μὲ μιὰ 
εὐκολία καὶ ὄχι μὲ κόπο. Τοῦτο ὀφείλεται καὶ στὴν σωματικὴ ἰ- 
διοσυγχρασία ποὺ ἔχει τὴν δύναμι νὰ κρατιέται καλὰ κατὰ τὸ χρό- 
νο τῆς στομαχικῆς ἐγκρατείας. ᾿Αλλ᾽ αὐτὸ ποὺ γιὰ τοὺς σωματι- 
κὰ ἀνθεκτικοὺς εἶναι χατορθωτό, λόγῳ τῆς κατασκευῆς των τῆς 
φυσιολογικῆς, γιὰ τοὺς ἄλλους εἶναι χίνδυνος Χλονισμοῦ τῆς δγεί- 
ας των. Ὑπάρχει τέτοια διαφορὰ τοῦ ἑνὸς σώματος πρὸς τὸ 
ἄλλο ἀπὸ ἀπόψεως κατασκευῆς ἑπομένως τῆς ἀντοχῆς ὅση καὶ 
μεταξὺ τοῦ χαλκοῦ χαὶ τοῦ σιδήρου ἐν συγκρίσει μὲ τὸ ξύλο ποὺ 
εἶναι μαλακό. Ἥδστε τὴν περίπτωσι τῆς ἐγκρατείας ἀπ᾿ τὴν πλευ- 
ρὰ τῶν τροφῶν, θὰ κανονίζῃ κανεὶς μὲ τὴν συνείδησί του ἀνάλο- 
γα μὲ τὴν ἰδιοσυγκρασιακὴ κατασκευὴ) τοῦ σώματος. Ὡς πρὸς 
τὰς ψυχικὰς ἀρετὰς τὰς κανονίζουμε ἰδιαιτέρως, ὥς ἐξαιρετικὰ 

τῆς ψυχῆς κατορθώματα. Δὲν ἐγείρεται λόγος, γιατὶ ἔτσι χάτορ 
θοῦνται, μὲ τὴν ψυχικὴ δύναμι. Ἡ πρᾳότης, λόγου χάριν ἢ ἐπι- 
είχεια ἀπέναντι τῶν ἄλλων, ἢ καλωσύνη, ἡ ἀγάπη τῶν ἀδελφῶν 
μας, τὸ ἄδολο, ἡ φιλαλήθεια, ἢ συμπάθεια, ἡ ἡμερότης, τὸ φι- 
λάνθρωπον χ.λ.π. ὅλα αὐτὰ τὰ χατορθώματα ποὺ βρίσκονται στὴν 
ἴδια γραμμὴ εἶναι τῆς ψυχῆς ὑπόθεσις. Γιὰ τὴν ἀπόκτησιν αὐτῶν 
τῶν ἀρετῶν τὸ σῶμα δὲν συμθάλλει πλέον σὲ τίποτε. ᾿Απλῶς γί- 
γεται μιὰ σύσχεψις καὶ ἢ ψυχὴ τραβάει τὸ δρόμο της, καὶ κατὰ 
τὴν ἰδική της ἠθικὴ κρίσι. Πάντως ἡ ἐγκράτεια γύρω ἀπὸ τὴν 
συντήρησι τοῦ σώματος πρέπει νὰ κανονίζεται λογικὰ χαὶ σύμφω- 
να, εἴπαμε, μὲ τὴν ἀνθεκτική του δύναμι, ὥστε οὔτε νὰ χλονίζε- 
ται ἡ ὑγεία μὲ τὴν ὑπερδολικὴ νηστεία, οὔτε νὰ ξεπερνᾷ τὰ ὅρια 
καὶ διαταράσσεται ἢ ἰσορροπία μὲ τὴν καλοπέρασι καὶ τὴν ἐπα- 
ταστατικὴ διάθεσι τῶν ὁρμῶν᾽ αὐτὸ ὁ καθένας νὰ τὸ προσέχη. 
᾿Αλλὰ νομίζω πὼς πρέπει νὰ προσέχουμε χι᾽ αὐτό: νὰ μὴ τραθᾶ- 
με τὰ ἄκρα, γιὰ νὰ μὴ χαταστρέφουμε τὴ δημιουργικὴ σωματι- 
κὴ͵ δύναμι, καὶ φέρνουμε αὐτὸ τὸ σῶμα σὲ χατάστασιν ἀδρανείας. 
ἭἩ ἀδράνεια εἶναι ἐχθρὰ κάθε γενναίας πράξεως. Ὁ Θεὸς ἄλλως 
τε ποὺ ἔπλασε τὸν ἄνθρωπο δὲν τὸν ἠθέλησε ἀργὸ καὶ ἀκίνητον 
ἀλλὰ μὲ ἐνεργὸ δραστηριότητα στὰ καθήκοντά του. ᾿Απόδειξις 
πὼς διέταξε τὸν ᾿Αδὰμ στὸν παράδεισο νὰ τὸν ἐργάζεται καὶ νὰ 
τὸν φυλάττῃ. Κι᾿ ὅταν ἐκεῖνος πλέον ἐξέπεσε τοῦ παραδεισιακοῦ 
του ἀξιώματος, τοῦ εἶπε πὼς τὸ ψωμί του θὰ πρέπει νὰ τὸ τρώ- 
ΥἩ μὲ τὸν ἱδρῶτα τοῦ προσώπου του. Κι᾽ εἶναι φανερὸν πὼς αὖ- 
τὰ ποὺ εἶπε στὸν Γενάρχη, ἰσχύουν καὶ γιὰ ὅλους γενικὰ τοὺς ἀ- 
πογόνους του. Καὶ ὁ σωματικὸς ἀκόμη θάνατος ποὺ ἐπεθλήθη λό- 
γῳ τοῦ ἁμαρτήματος στὸν ᾿Αδάμ., ὅταν τοῦ εἶπε «γῆ εἶσαι καὶ 
στὴ γῆ θὰ ἀπέλθης» εἶναι κληροδότημα γιὰ ὅλους ποὺ σἂν ἄνθρω- 
ποι καἱζωντανοὶ ὀργανισμοὶ, ἐγενήθησαν ἀπὸ τοὺς Ι1ρωτοπλάστους. 
“Αρμόζει λοιπὸν νὰ μὴν κάνει κανεὶς κάτι τὸ ἁντιφυσικὸ δικό του 
καὶ τὸ ἀντίθετο ἀπὸ ᾿Εκεῖνον ποὺ ὀρθὰ ἐκανόνισε τοὺς νόμους του, 
νὰ μὴν ἀνατρέπει δηλαδὴ τοὺς φυσικοὺς ὅρους ᾿Εχείνου ποὺ καὶ 
τὴν φύσιν εὐεργετεῖ ἀλλὰ νὰ παίρνῃ τὴ φυσικὴ πορεία μὲ γνώ- 
μονα τὴν ἀντοχὴ τοῦ σώματος καὶ τὸ πνευματικὸν συμφέρον. Δὲν 
πρέπει μὲ τὶς ὑπερθολὲς νὰ τὸ ἀχρηστεύῃ ἀπὸ ὄργανον ἑνὸς ἐπι- 
διωχομένου σκοποῦ ποὺ ἔθεσεν ὁ Δημιουργός. Φρονῶ πὼς αὐτὴ ἢ 
γραμμή, τοῦ ν᾽ ἀκολουθῇ ὁ λογικὸς ἄνθρωπος τοὺς φυτευμένους 
μέσα μας φυσικοὺς ὅρους εἶναι τῆς σοφῆς θείας Προνοίας νομοθεσία. 

Σχετικῶς μὲ τὰ πάρα πάνω, θὰ μπορούσαμε νὰ κατοχυρωθοῦμε 
καὶ μὲ πολλὰς ἁγιογραφικὰς μαρτυρίας. Γιατὶ ἡ ἁγία Γραφὴ δια- 
τάσσει νὰ ἐργάζεται ὁ ἄνθρωπος, καὶ τὸ σῶμα του νὰ βρίσκεται 
σὲ χίνησι καὶ μπορεῖ μάλιστα νὰ βοηθῇ καὶ τοὺς ἄλλους, τοὺς ἀ- 
δυνάτους, παρὰ νὰ ἔχῃ αὐτὸς ὁ ἴδιος τὴν ἀνάγχη νὰ τὸν βοηθοῦν. 
Δὲν λέγει πουθενὰ ἢ Γραφὴ πὼς πρέπει νὰ σακατεύεται τὸ σῶμα 
μέχρι τελείας νεκρώσεως, ὥστε νὰ παραλύῃ ἢ δημιουργικὴ ζκανό- 
της μὲ τὴν ἐξαντλητικὴ νηστεία ἢ τὶς καταχρήσεις. Καὶ φέρνω 
γιὰ ζωντανὸ ἀξιοπιστότατο παράδειγμα μαρτυρίας τὸν ἅγιο Παῦ- 
λον ποὺ λέγει: «᾿Αχοῦμε πὼς μεταξύ σας ὑπάρχουν μερικοὶ ποὺ 
δὲν τραθᾶνε τὴν ἴσια γραμμή, ποὺ δὲν ἐργάζονται. ᾿Εμεῖς τοὺς 
λέγει, δὲν παρουσιάσαμε σὲ σᾶς παραδείγματα τέτοιας ἀταξίας. 
Δὲν ἐφάγαμε δωρεὰν τὸ ψωμὶ κανενός, ἀλλὰ τὸ φάγαμε μὲ τὸν 
χόπο μας ἐργαζόμενοι νύχτα καὶ ἡμέρα καὶ κάτι παραπάνω. Τόσο 
τὶς διχές μου ἀνάγκες ὅσον καὶ τῶν ἄλλων ποὺ εἶναι κοντά μου 
δπηρέτησαν τὰ ἴδια μου τὰ χέρια.» Καὶ ἀλλοῦ πάλιν ὁ ἴδιος ὁ ᾿Α- 
πόστολος γράφει «Νὰ ἐργάζωνται καὶ νὰ τρῶνε τὸ ψωμί τους.» 
Καὶ ἀλλοῦ: «Νὰ παρατηρῆται ἁρμονία στὶς σχέσεις σας χαὶ νὰ κα- 
νονίζει ὁ καθένας μόνος του ὅσα προσωπιχῶς τὸν ἀφοροῦν.» Ὁ 
πνευματικὸς ἄνθρωπος πρέπει νὰ εἶναι ἀπηλλαγμένος ἀπὸ σατανι- 
κὰ ἀρρωστήματα καὶ νὰ περπατῇ τὴν πραγματικῶς βασιλικὴν δ- 
δὸ καὶ νὰ μὴ ξεφεύγῃ ἀπὸ τὸ μέτρο ποὺ τὸν σπρώχνει σὲ βλαθε- 
ρὲς ὑπερθολές. Δηλαδή: Οὔτε νὰ ζητῇ σωματικὴν ἄνεσι ποὺ θάλπει 
τὶς κατώτερες ὁρμές, ἀλλ᾽ οὔτε καὶ μὲ τὴν ὑπερδολικὴν ἐγχρά- 
τεια νὰ ἀχρηστεύῃ τὸ σῶμα. Γιατὶ ἂν εἶναι χρήσιμο νὰ κρατιέ- 
ται ζωντανὸ τὸ σῶμα, ἀλλὰ νὰ ἔχῃ πτώματος ἐμφάνισι μὲ τὴν 
ψυχὴ μέσα του, ὁ θεὸς θὰ μᾶς ἔφτιανεν ἔτσι ἀπὸ τὴν ἀρχή. ᾿Α- 
φοῦ, λοιπόν, δὲν τὸ ἔφτιασε τέτοιο, σημαίνει πώς, ὅπως εἶναι, τὸ 
κατεσκεύασε σοφά. ᾿Εὰν δὲ ὅ,τι εἶναι καλὸ ἔφτιασεν ὁ Θεός, ἐ- 
κεῖνοι ποὺ δὲν προστατεύουν αὐτὸ τὸ χαλὸ δημιούργημα, πέφτουν 
πάντως, σὲ ἁμαρτία. 

